На основу Решења о банкротству стечајног судије Привредног суда у Лесковцу 4.Ст.бр. 38/2015 од 08.04.2016. године, у складу са одредбама члана 132. став 1. и став 9. Закона о стечају («*Службени гласник* *РС»* број 104/2009, 99/2011 – др.закон, 71/2012 - одлука УС, 83/2014, 113/2017 i 44/2018), Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник Агенција за лиценцирање стечајних управника стечајног дужника

**ХЕМИЈСКА ИНДУСТРИЈА „НЕВЕНА*“*АД – У СТЕЧАЈУ**

**Лесковац, Ђорђа Стаменковића бб**

**ОГЛАШАВА**

**продају јавним надметањем**

|  |  |  |
| --- | --- | --- |
| **ИМОВИНСКА ЦEЛИНА I** | **Почетна цена (дин.)** | **Депозит (дин.)** |
| **Грађевински објекти у улици Булевар Маршала Толбухина 46 (стари назив Гоце Делчева), Нови Београд, који се налазе у саставу објекта број 1- зграда пословних услуга на кат.парц. бр.334/3, уписани у лист непокретности број 2810 КО Нови Београд, број посебног дела 4, број улаза 46, и то:**Пословни простор - једна просторија за коју није утврђена делатност - **МАГАЦИН**, ниско приземље, корисне нето површине 437 м2 (у листу непокретности је уписана површина 541 м²), спратности П, врста права: право својине, облик својине: мешовита, обим удела 1/1.Пословни простор - за који није утврђена делатност -**ЛОКАЛ ,** високо приземље, корисне нето површине 137 м2 (у листу непокретности је уписана површина 158 м²), спратности П, врста права: својина, облик својине: мешовита, обим удела 1/1. **ОПРЕМА:**Према спецификацији у прилогу продајне документације. | **28.493.085,56** | **11.397.234,22** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00 динара + ПДВ.** Профактура се може преузети на адреси стечајног дужника, сваког радног дана у периоду од 08:00 до 16:00 часова, уз претходну најаву поверенику стечајног управника. **Рок за откуп продајне документације је 08.10.2018. године**, **до 15 часова;**
2. уплате **депозит** на текући рачун стечајног дужника број **200-2362810102017-89 код банке Поштанска штедионица ад Београд**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је 08.10.2018. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније 08.10.2018. године до 15:00 часова по београдском времену (GMT+2). У обзир ће се узети само банкарске гаранције које пристигну на назначену адресу у назначено време;
3. потпишу изјаву о губитку права на повраћај депозита. Изјава чини саставни део продајне документације;

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 09:00 до 15:00 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита а најкасније до 08.10.2018**.** године потенцијални купци, ради правовремене евиденције, морају предати поверенику Агенције за лиценцирање стечајних управника попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

## Јавно надметањеодржаће се дана 15.10.2018. године у 11:00 часова, на следећој адреси: Агенција за лиценцирање стечајних управника, Теразије бр 23, Београд, III спрат, сала бр. 301.

**Регистрација учесника** **почиње два сата** пре почетка јавног надметања а завршава се 10 минутапре почетка јавног надметања, односно у периоду од **9:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се закључује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана закључења купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

У конкретном случају, купопродајни уговор се закључује у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Особа за контакт-овлашћено лице:повереник стечајног управника Соња Веселиновић, контакт телефон: 063/417-360